**Mád Község Önkormányzat Képviselő-testületének**

**6/2015. (IX.15.) önkormányzati rendelete**

**a talajterhelési díjról**

Mád Község Önkormányzatának Képviselő-testülete a környezetterhelési díjról szóló 2003. évi LXXXIX. törvény 26. §. (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 11. pontjában meghatározott feladatkörében eljárva a talajterhelési díjról a következőket rendeli el:

A talajterhelési díj mértéke

1. §

Mérési lehetőség hiányában az átalány mértékét a 47/1999. (XII.28.) KHVM rendelet 3. sz. melléklete szerinti vízfogyasztás alapulvételével kell megállapítani.

A talajterhelési díj bevallása, megállapítása, befizetése

1. §.

A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjat a kibocsátónak kell megállapítania, bevallania az 1. melléklet szerinti nyomtatványon és megfizetnie (önadózás) a tárgyévet követő év március 31. napjáig Mád Község Önkormányzata talajterhelési díj beszedési számlájára.

Díjkedvezmény, mentesség

1. §.

Az Önkormányzat díjkedvezményt és mentességet nem biztosít.

Ellenőrzés, adatszolgáltatás

4. §.

(1) A közszolgáltató helyi vízgazdálkodási hatóság jogkörbe tartozó szennyvízelhelyezéshez kapcsolódó talajterhelési díj megállapításához és ellenőrzéséhez szükséges adatokat tárgyévet követő év február 28. napjáig az önkormányzat rendelkezésére bocsátja.

(2) A bevallásra került adatokat az adóhatóság a közszolgáltató által rendelkezésre bocsátott adatok alapján ellenőrzi.

Vegyes és záró rendelkezések

5.§.

(1) A rendelet kihirdetését követő napon lép hatályba.

(2) Hatályát veszti a helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos adatszolgáltatási és eljárási szabályokról szóló 19/2005.(XII.14.) rendelet.

(3) Az e rendeletben nem szabályozott kérdésekben a környezetterhelési díjról szóló 2003. évi LXXXIX. törvény talajterhelési díjra vonatkozó rendelkezéseit és az adózás rendjéről szóló 2003. évi XCII. törvény rendelkezéseit kell alkalmazni.

Mád, 2015. szeptember 14.

Tatárka József Novák András

polgármester jegyző

Kihirdetési záradék:

A rendelet 2015. szeptember 15. napján kihirdetésre került.

Novák András

jegyző